105 
u djelovanju ogovara 4%om lysolu (uzevši isto vrijeme djelovanja). Je- 
dina je prednost lysola pred formalinom, da neima tako oštar miris, te 
ne napada naše sluznice (u razređenom stanu). Dezinficiramo li goji- 
lište, koje je tik do stana ljudskoga, možemo lysol dobro upotrije- 
biti. Lysol ima prednosti dobrog dezinfekcionog sredstva, ali u 
praksi svilogojstvenoj, gdje se sa velikim količinama radi, neće 
lysol istisnuti formalina ne samo radi toga, što je nešto slabiji u 
djelovanje, nego i što je — skuplji i to mnogo skuplji. Moglo bi 
se reći: pa kad se znalo, da je formalin jeftiniji od lysola, nije se 
potonjega trebalo ni ispitivati. Međutim, da je lysol jači u djelo- 
vanju od formalina, te kad bi se prema tome mogao većma raz- 
ređen nego formalin, upotrijebiti, nebi smetala viša cijena lysola. 
Merckova (u Darmstadt-u) velika tvornica prodaje (na veliko) 
I kg. formalina po K 202, a kg. čistoga lysola (bez primjese for- 
malina ili karbolne kiseline) za više od K 450. Lysol je dakle 
više nego dva puta skuplji od formalina, a pošto se mora dva 
puta jača rastopina lysola nego formalina upotrebljavati, dolazi de- 
zinfekcija sa lysolom i četiri puta tako skupo kao ona sa for- 
malinom. 
